open-index/open-wikipedia-markdown huggingface dataset:
फ़िरोज़कोह

**फ़िरोज़कोह** या **फ़िरूज़कूह** (फ़ारसी: , अंग्रेज़ी: Fîrûzkûh या Turquoise Mountain) आधुनिक अफ़ग़ानिस्तान के ग़ोर प्रान्त में स्थित एक शहर था जो ग़ोरी राजवंश की प्रथम राजधानी थी। कहा जाता है कि अपने समय में यह विश्व के महान नगरों में से एक था लेकिन सन् १२२० के दशक में चंगेज़ ख़ान के पुत्र ओगताई ख़ान के नेतृत्व में मंगोल फ़ौजों ने इसपर धावा बोला और इसे तहस-नहस कर डाला। उसके बाद यह शहर इतिहास को खोया गया और इसका ठीक स्थान किसी को ज्ञात नहीं है। कुछ इतिहासकारों का मनना है कि ग़ोर प्रान्त के शहरक ज़िले में खड़ी जाम की मीनार इस शहर का अंतिम बाचा हुआ निशान है।

## इन्हें भी देखें
* ग़ोरी राजवंश
* मीनार-ए-जाम
* ग़ोर प्रान्त
* ओगताई ख़ान

## सन्दर्भ


श्रेणी:ग़ोरी साम्राज्य
श्रेणी:ग़ोर प्रान्त
श्रेणी:अफ़ग़ानिस्तान का इतिहास
श्रेणी:प्राचीन शहर
श्रेणी:अफ़्गानिस्तान के भूतपूर्व आबाद स्थान
स्कंध (सड़क)

[thumb|right|250px|[आयरलैण्ड|आयरलैंड में पीली पट्टी द्वारा हदबंद स्कंध।]]
किसी सड़क अथवा राजमार्ग के किनारे-किनारे स्थित **स्कंध**, एक आरक्षित क्षेत्र होता है। स्कंध का उपयोग आम तौर पर मोटर वाहन यातायात के लिए नहीं किया जाता है। स्कंध किसी पक्की सड़क का ही हिस्सा होता है और भारत में इसका निर्धारण एक सतत सफेद पट्टी (कई जगह पीली) के द्वारा किया जाता है। स्कंध को कई प्रकार से उपयोग किया जाता है, जिनमे से प्रमुख है: 

* आपातकाल या गाड़ी खराब होने की स्थिति में गाड़ी को मुख्य सड़क से खींच कर स्कंध पर लाया जाता है ताकि, मुख्य सड़क पर चलने वाला यातायात निर्बाध रूप से चल सके।
* स्कंध किसी सड़क को अतिरिक्त चौड़ाई प्रदान करता है और किसी संभावित दुर्घटना जैसे कि आमने सामने की टक्कर होने से बचने के लिए, चालक गाड़ी को स्कंध पर चढ़ा सकता है।
* स्कंध का उपयोग पुलिस और एम्बुलैन्स सेवा की गाड़ियों द्वारा मुख्य सड़क के यातायात से बचने के लिए किया जाता है।
* मानव चालित वाहन जैसे कि साइकिल, रिक्शा आदि शहरों की भीड़ भरी सड़कों पर इसका उपयोग करते है। 
* पैदलपथ ना होने कि स्थिति में स्कंध पैदल यात्रियों द्वारा प्रयोग में लाया जाता है, भारत में तीर्थ यात्रा पर निकले पथिकों विशेषकर कांवड़ियों द्वारा यात्रा के दौरान इनका प्रयोग किया जाता है। 
* स्कंध सड़क को संरचनात्मक समर्थन प्रदान करते हैं।
* अपनी विशेष ढालू बनावट के कारण बरसात का पानी स्कंध से होकर बह जाता है और इस प्रकार यह सड़क की सुरक्षा कर उसे टूटने से बचाता है। 
* बड़े शहरों में यातायात की चरम स्थिति में इन्हें मुख्य सड़क की एक वीथि (लेन) के रूप में प्रयोग में लाया जाता है।

## सन्दर्भ

## इन्हें भी देखें
## बाहरी कड़ियाँ
उच

thumb|230px|ऊच में सय्यद मख़दूम जहानियाँ 'जहानगश्त' बुख़ारी का मक़बरा
**उच** या **उच शरीफ़** (उर्दू: , अंग्रेज़ी: Uch Sharif) पाकिस्तान के पंजाब प्रान्त के दक्षिण में बहावलपुर ज़िले में स्थित एक ऐतिहासिक शहर है।

## इतिहास
इस क्षेत्र में कम-से-कम ५०० ईसापूर्व से हिन्दुओं की बस्तियाँ थी। कहा जाता है कि जब ३२५ ईसापूर्व में सिकंदर महान ने पंजाब पर क़ब्ज़ा कर लिया तो उसने सिन्धु नदी और चेनाब नदी के संगम-स्थल पर अपने नाम का एक शहर बनाने का आदेश दिया। इस शहर को 'अलक्षेन्द्रिया एन इन्दो पोतामो' (यूनानी: Alexandria en Indo Potamo, अर्थ: भारतीय नदी के किनारे अलक्षेन्द्रिया) नाम से स्थापित किया गया और यही शहर आगे जाकर उच शहर बना। समय के साथ चेनाब और सिन्धु नदियों ने अपना रुख़ कुछ बदला और अब उनका संगम यहाँ से १०० किमी दूर मिठनकोट शहर के पास पड़ता है।

इसके बहुत बाद सन् ७१२ ईसवी में जब अरब सेनाएँ इस्लाम आने के बाद फैल रही थीं तो मुहम्मद बिन क़ासिम ने इस शहर पर क़ब्ज़ा कर लिया और यहाँ इस्लामी प्रभाव बढ़ने लगा। इस स्थान पर १३वीं सदी में ग़ोरी साम्राज्य का भी क़ब्ज़ा हो गया और उसके पतन के बाद यह दिल्ली सल्तनत का हिस्सा बना। इन सभी कालों में बहुत से मुस्लिम संत-फ़कीर यहाँ आ बसे और शहर के नाम के पीछे 'शरीफ़' लगाया जाने लगा (जैसा कि 'अजमेर शरीफ़' के साथ भी होता है)। 'उच शरीफ़' का मतलब 'ऊँचा पवित्र शहर' है। इन संतों में बीबी जाविंदी, जलाल-उद-दीन 'सुर्ख़-पोश' बुख़ारी और बहाल हलीम शामिल थे, जिनके मक़बरे अब इस शहर में स्थित हैं।

## इन्हें भी देखें
* पाकिस्तानी पंजाब

## सन्दर्भ


श्रेणी:पंजाब (पाकिस्तान)
श्रेणी:भारत का इतिहास
श्रेणी:इस्लामी तीर्थ
नौपरिवहन

जलमार्गों से होकर लोगों या सामान का परिवहन **नौपरिवहन** (Maritime transport या ocean transport) या **जल परिवहन** (waterborne transport) कहलाता है। 

## इन्हें भी देखें
* दिक्चालन

## सन्दर्भ

श्रेणी:परिवहन
द कॉन्वेंट

**द कॉन्वेंट** () ब्रिटिश प्रवासी क्षेत्र जिब्राल्टर के राज्यपाल का 1728 से आधिकारिक निवास स्थान है। मूल रूप से यह फ्रांसिस्कन सन्यासियों का कॉन्वेंट था जिससे इसे अपना यह नाम भी मिला। इसका निर्माण 1531 में हुआ था। स्थानीय किंवदंतियों के अनुसार यह स्थान एक कैथोलिक नन की आत्मा द्वारा प्रेतवाधित है, जिसे उसके पिता और चर्च ने दीवार में जिन्दा दफ़न करवा दिया था।

## इतिहास
left|150px|thumb|1909 के एक पोस्टकार्ड में चित्रित कॉन्वेंट
फ्रांसिस्कन संन्यासी जिब्राल्टर में स्पेन के चार्ल्स प्रथम के राज के दौरान आए थे। उन्हें जमीन का एक हिस्सा उस समय के ला टर्बा नामक स्थान में दिया गया था। ला टरबा वह जगह थी जहाँ जिब्राल्टर के गरीब वर्ग की आबादी रहती थी। 1531 में वहाँ चर्च और मठ का निर्माण हुआ। मठ में प्रवेश करने का रास्ता पीछे से था, जिसे अब गवर्नर लेन के नाम से जाना जाता है। इसका विस्तार उस क्षेत्र तक था जहाँ आज जॉन मैकिन्टौश हॉल है।

जब जिब्राल्टर पर एंग्लो-डच बेड़े ने आर्चड्यूक चार्ल्स के आदेश पर जिब्राल्टर पर कब्जा कर लिया था तब फ्रांसिस्कन सन्यासियों ने स्पेन की जनता की तरह जिब्राल्टर नहीं छोड़ा था और अपने स्थान पर निवास करते रहे, कम से कम 1712 तक (इस वर्ष तक इनकी जिब्राल्टर में उपस्थिति अभिलिखित है)। 1728 में फ्रांसिस्कन मठ को ब्रिटिश गवर्नर के निवास स्थान में परिवर्तित कर दिया गया और तब से यह इसी परियोजन के लिए इस्तेमाल किया जाता है।

## प्रेतवाधित स्थल
कॉन्वेंट को प्रेतवाधित स्थल माना जाता है। ऐसा माना जाता है कि यहाँ एक नन के भूत का निवास, यह नन "लेडी इन ग्रे" के नाम से प्रसिद्ध है। लोगों के अनुसार उसकी आत्मा एक अतिथि कक्ष के बहार के गलियारे में घूमती है और ऐसा कहा जाता है कि वह इस कक्ष को अपना कक्ष मानती है चूँकि उसे इसकी एक दीवार में जिन्दा दफ़न कर दिया गया था।

"ग्रे लेडी" के भूत की कहानी के कई संस्करण हैं। इन सभी में सबसे प्रसिद्ध के अनुसार यह एक समृद्ध स्पेनी परिवारकी बेटी थी जिसने अपने पिता की इच्छा के विरुद्ध शादी कर ली थी। जब उसके पिता को इस बात का पता चला तो उसने अपनी बेटी को "कॉन्वेंट ऑफ़ सेंट क्लैरा" में भेज दिया जो मेन स्ट्रीट पर स्थित था। जहाँ मदर सुपीरियर की निगरानी में लड़की को जबरदस्ती धार्मिक कसम दिलाई गई और उसे नन बन ने पर मजबूर कर दिया गया। परन्तु उसके प्रेमी ने हार नहीं मानी और फ्रांसिस्कन मठ में शामिल हो कर कॉन्वेंट में रहने लगा। ऐसा कहा जाता है कि जोड़ा किंग्स चैपल के स्वीकारोक्ति कक्ष में मिलता था और वहाँ पर ही इन्होंने अपने भागने की योजना तैयार करी।

जिस रात को इन्होंने भागने की योजना बनाई थी उस रात को दोनो बंदरगाह तक पहुँचे जहाँ उनका एक नाव इंतजार कर रही थी। परन्तु इस प्रक्रिया में अलार्म बज गया और इसकी प्रतिक्रिया में भागते वक्त प्रेमी पानी में गिर के डूब गया। लड़की को अपनी कसम तोड़ने के अपराध में गिरफ्तार कर लिया गया और उसे कॉन्वेंट के किसी एक कक्ष की दीवार में जिन्दा दफनाने की सजा दी गई।

## दीर्घा


चित्र:Gibraltar Convent 02.jpg|प्रवेशद्वार
चित्र:Gibraltar, Main Street, Kanone.JPG|इमारत के बहार रखी तोप
चित्र:The Convent Guard House 5.jpg|कॉन्वेंट की बगल में स्थित गार्ड हाउस
चित्र:The Convent from the Gaurdhouse.JPG|गार्ड हाउस से दिखता कॉन्वेंट



## सन्दर्भ

## ग्रन्थसूची
* 

## बाहरी कड़ियाँ

* द कॉन्वेंट का वर्चुअल टूर

कॉन्वेंट
ईराकी एयरवेज़

**ईराकी एयरवेज़ कंपनी**, **ईराकी एयरवेज़** नाम से प्रचलित ( *अल-खुतूत अल-जवैया अल-ईराकिया*; प्रायः **एयर ईराक** कहा जाता है), ईराक की राष्त्रीय ध्वजवाहिका वायुसेवा है। इसका मुख्यालय बगदाद अन्तर्राष्ट्रीय विमानक्षेत्र, बगदाद के परिसर में स्थित है। मध्य पूर्व की सबसे पुरानी वायुसेवाओं में से एक ईराकी एयरवेज़, अन्तर्देशीय एवं अन्तर्राष्ट्रीय वायुसेवाएं प्रदाता कंपनी है। इसका प्रमुख बेस बगदाद अन्तर्राष्ट्रीय विमानक्षेत्र में स्थित है।

## सन्दर्भ

## बाहरी कड़ियाँ

* ईराकी एयरवेज़ आधिकारिक जालस्थल
* आधिकारिक जालस्थल 
* ईराकी एयरवेज़ - संयुक्त राजशाही
* ईराकी एयरवेज़ - परिवहन मंत्रालय

श्रेणी:ईराकी एयरवेज़
श्रेणी:ईराक की वायुसेवाएं
काम एयर

**काम एयर** () अफ़गानिस्तान की विमानसेवा है जिसका मुख्यालय काबुल में स्थित है। यह अनुसूचित अन्तर्देशीय एवं क्षेत्रीय अन्तर्राष्ट्रीय सेवाएं प्रदान करती है। काबुल अन्तर्राष्ट्रीय विमानक्षेत्र इसका प्रधान केन्द्र (हब) है।

## सन्दर्भ

## बाहरी कड़ियाँ

* 

श्रेणी:अफ़्गानिस्तान की वायुसेवाएं
केएलएम

** कोनिंक्लिज्के लुच्त्वार्ट मात्शाप्पिज एन.वी.**, जिसे लघुरूप **केलएम रॉयल डच एयरलाइंस** (डच: ***Koninklijke Luchtvaart Maatschappij***, , अर्थात "शाही विमानन कंपनी" कहते हैं; नीदरलैंड्स की ध्वजवाहिका वायुसेवा है। इसका मुख्यालय एम्स्टेलवीन में एम्सटर्डम श्किफोल हवाईअड्डे के निकट इसके केन्द्र (हब) के समीप स्थित है।  के.एल.एम विश्वव्यापी अनुसूचित यात्री एवं माल-यातायात सेवा ९० से अधिक गंतव्यों तक प्रदान करती है। यह वायुसेवा विश्व की प्राचीनतम वायुसेवा है जो अभी भी अपने मूल नाम से संचालन कर रही है। ,  31,787 कर्मचारी काम करते हैं।

के.एल.एम के मई २००४ में एयर फ़्रांस के संथ विलय उपरांत एयर फ़्रांस-के.एल.एम की उत्पत्ति हुई, जो फ़्रांसीसी विधि अन्तर्गत्त पैरिस स्थित चार्ल्स डि गॉल हवाईअड्डा में स्थित मुख्यालय से संचालित होती है। इसके अलावा एयर फ़्रांस एवं के.एल.एम दोनों ही अपने नामों के अन्तर्गत्त स्वायत्त रूप से भी संचालन करती हैं। एयर फ़्रांस-के.एल.एम स्काई टीम से संधि में भी है।

## सन्दर्भ

## बाहरी कड़ियाँ

* 
** आधिकारिक जालस्थल] के अभिलेख
* KLM मोबाईल जालस्थल
* के.एल.एम निगमित जालस्थल
* एयर फ़्रांस के.एल.एम फ़ाइनैन्स
* गंतव्य मार्गदर्शिका के.एल.एम

श्रेणी: नीदरलैंड की वायुसेवाएं
श्रेणी: एयर फ़्रांस-के.एल.एम
कुवैत एयरवेज़

**कुवैत एयरवेज़** () कुवैत की राष्ट्रीय वायुसेवा है, जिसका मुख्यालय कुवैत अन्तर्राष्ट्रीय विमानक्षेत्र के परिसर में स्थित है। यह कंपनी मध्य पूर्व, भारतीय उपमहाद्वीप, यूरोप, दक्षिण पूर्व एशिया एवं उत्तरी अमरीका में अनुसूचित अन्तर्राष्ट्रीय सेवाएं संचालित करती है। इसका प्रमुख आधार कुवैत अन्तर्राष्ट्रीय विमानक्षेत्र में स्थित है।

## इतिहास

इस विमान सेवा का इतिहास १९५३ मे व्यापारियों के एक समूह द्वारा कुवैत सरकार के साथ ५०:५० की भागेदारी मे शुरू किए गये कुवैत नॅशनल एयरवेज़ से शुरू होता है. उसी वर्ष ब्रिटिश ओवरसीज एयरवेज़ कॉर्पोरेशन की एक सहायक कंपनी ब्रिटिश इंटरनॅशनल एयरलाइन्स,  जो कुवैत मे चार्टर्ड विमान सेवा और रखरखाव संबंधी सेवाएँ प्रदान करती थी, के साथ एक पाँच साल का अनुबंध किया गया। दो डकोटा विमानो के क्रय के साथ १६ मार्च १९५४ से सेवाएँ आरंभ कर दी गयीं। 

परिचालन के पहले ही वर्ष मे इस विमान सेवा द्वारा ८९६६ यात्रिओ ने यात्रा की। जुलाई १९५५ मे कुवैत एयरवेज़ का नाम अपना लिया गया और मई १९५८ मे ब्रिटिश ओवरसीज एयरवेज़ कॉर्पोरेशन के साथ प्रबंधन और परिचालन के लिए एक नया करार किया गया। अप्रैल १९५९ मे कुवैत एयरवेज़ ने ब्रिटिश इंटरनॅशनल एयरलाइन्स, का अधिग्रहण कर लिया.   

## कंपनी संबंधी मामले

### स्वामित्व

दिसंबर २०१३ की जानकारी के अनुसार कुवैत एयरवेज़ कुवैत सरकार के पूर्ण स्वामित्व वाली कंपनी है. 

### मुख्य अधिकारी

जनवरी २०१६ की जानकारी के अनुसार अब्दुल्लाह अल शरहा इसके मुख्य कार्यकारी अधिकारी हैं। 

## मुख्यालय

अल फ़रवानियाह गवरणेट मे स्थित कुवैत इंटरनॅशनल एयरपोर्ट पर कुवैत एयरवेज़ का मुख्यालय है. ४५०००० वर्ग फीट मे फैले इसके मुख्य कार्यालय का निर्माण अहमादियाः कॉंटरॅक्टिंग एंड ट्रेडिंग कंपनी द्वारा १९९२ से १९९६ मे मध्य ५३.६ मिलियन अमेरिकी डालर की लागत से किया गया था. 

## सहायक कंपनियाँ और गठबंधन

कुवैत एयरवेज़ की कई सारी सहायक कंपनियाँ हैं जो कुवैत एयरवेज़ की तरह हीं निजीकरण प्रक्रिया के विभिन्न चरणों से गुजर रहीं है. 

* कुवैत एवियेशन सर्वीसज़ कंपनी (कास्को)

* ऑटोमेटेड सिस्टम्स कंपनी. (१९८९ से जी. डी. एस. प्रवाइडर) 

* अलाफको

अपनी बढ़ती हुई माँग और ११९० मे हुए युद्ध के दौरान अपनी सेवा चालू रखने के लिए कुवैत एयरवेज़ ने कई सारे एयरलाइन्स के साथ गठबंधन भी किया है. 

* शॉरौक एयर (२००३ मे परिचालन बंद)

* जेट एयरवेज़ (भारत)

ट्रांस वर्ल्ड एयरलाइन्स (१ दिसंबर १९९९ से जे.एफ. के. और शिकागो से कुवैत सिटी के मध्य कोड करार के साथ आरंभ)

## विमान दस्ता

जुलाई २०१६ की जानकारी के अनुसार के कुवैत एयरवेज़ विमान दस्ते मे निम्न विमान शामिल हैं 





इस प्रकार के कुवैत एयरवेज़ पास २२ विमानो का दस्ता है और ३५ अन्य विमान जल्द ही शामिल होने वाले हैं.

## सन्दर्भ

## बाहरी कड़ियाँ

* 

श्रेणी:विमान सेवा
समाजशास्त्रीय सिद्धान्त

समाजविज्ञान के सम्बन्ध में **समाजशास्त्रीय सिद्धान्त** (sociological theoriy) से आशय समाज से सम्बन्धित तथ्यों की व्याख्या करने वाले सिद्धान्त हैं।

## सन्दर्भ

*
सूर्य मंदिर, प्रतापगढ़

**सूर्य मंदिर प्रतापगढ़**, भारतीय पुरातत्व सर्वेक्षण (एएसआई) और बहुमूल्य कलाकृति अधिनियम 1972 के तहत संरक्षित भगवान सूर्य को समर्पित प्राचीन मंदिर है जो उत्तर प्रदेश के इलाहबाद मुख्यालय से करीब 42 किलोमीटर दूर स्थित प्रतापगढ़ के सदर तहसील के गौरा के स्वरूपपुर के मजरा शिवगंज स्थित पटेल बस्ती में स्थित है। 

## स्थिति
यह सूर्य मंदिर उत्तर प्रदेश प्रान्त के इलाहबाद और प्रतापगढ़ के जनपदीय सीमा पर स्थित है, किन्तु प्रतापगढ़ जनपद में पड़ता है तथा यहाँ से मान्धाता ब्लाक १० किलोमीटर है। प्रसिद्द पांडवकालीन पौराणिक स्थल भयहरण नाथ से केवल ३०० मीटर कि दूरी पर पूर्व में सुर्य मंदिर स्थित है। सूर्य मंदिर से कटरा गुलाब सिंह बाजार महज २ किलोमीटर की दूरी पर है।प्रतापगढ़ जिला से ३२ किलोमीटर तथा प्रयाग से ४२ किलोमीटर के फासले पर स्थित है। 

## इतिहास
पुरातत्व विज्ञानियों का मानना है कि मंदिर का का निर्माण 8वीं-9वीं शताब्दी में हुआ था। लोक मान्यता है कि सम्भवतः मुसलमान शासकों ने भव्य मंदिर को ध्वस्त करा दिया। भारतीय पुरातत्व सर्वेक्षण विभाग की प्रथम सर्वेयर जनरल अलेक्जेंडर कनिंघम ने सूर्य मंदिर तथा तुषारण विहार को देखा था। 

## प्रतिमा
मंदिर पर बेल, बूटे, पत्ते तथा देवताओं के चित्र खुदे है। मंदिर के ऊपर एक विशाल शिवलिंग है जिसकी चौड़ाई लगभग 4 फुट तथा लम्बाई 7 फुट है। शिवलिंग के उत्तर की ओर काले पत्थर में सूर्य देवता की मूर्ति खुदी है। मूर्ति को देखने से स्पष्ठ होता है कि एक हाथ में चक्र, पुष्प और शंख तथा दूसरा हाथ आशीर्वाद की स्तिथि में है। इसके अतिरिक्त मंदिर में भगवान बुद्ध की मूर्तियाँ हैं।

## क्षेत्रफल
मंदिर का कुल क्षेत्रफल 13 बिस्वा, 7 बिस्वाँशी है। वर्तमान में केवल सात बिस्वा भूमि ही शेष रह गया है। शेष भूमि पर लोगों ने क़ब्ज़ा कर लिया है।

## इन्हें भी देखें
* अयोमुख 

## सन्दर्भ

## बाहरी कड़ियाँ
* सूर्य मन्दिर –सूर्य मन्दिर, प्रतापगढ़।

* सूर्य मन्दिर –वीरान पड़ा हुआ है प्राचीन सूर्य मंदिर।

श्रेणी:सूर्य मंदिर
श्रेणी:भारत में पुरातात्विक स्थल
माहेश्वरी

**माहेश्वरी** एक भारतीय जाति है।

श्रेणी:भारतीय जाति
श्रेणी:राजस्थान के सामाजिक समुदाय
सामी शब्द जड़

**सामी शब्द जड़** (Semitic word root) अरबी, इब्रानी और सीरियाई जैसी सामी भाषाओं के क्रिया और संज्ञा शब्दों में व्यंजनों की उस छोटी शृंखला को कहते हैं जो किसी मूल अवधारणा (कॅान्सेप्ट) या चीज़ को दर्शाते हैं। इन जड़-व्यंजनों के इर्द-गिर्द स्वर वर्णों (या कभी-कभी अन्य व्यंजनों) को डालकर उस अवधारणा पर आधारित अलग-अलग अर्थों के शब्द बनाए जाते हैं। त्रि-व्यंजनीय (triconsonantal, तीन व्यंजनों वाली) जड़ें सबसे आम हैं, हालाँकि चार-व्यंजनीय (quadriconsonantal) जड़ें भी कहीं-कहीं मिलती हैं।

आम बोलचाल की हिन्दी, पंजाबी, कश्मीरी, फ़ारसी व तुर्की भाषाओं में बहुत से अरबी-मूल के शब्द हैं इसलिए इन शब्द जड़ों के उदाहरण इन भाषाओं में भी दिखते हैं। उदाहरण के लिए अरबी में: किताब (पुस्तक), कुतुब (पुस्तकें), कातिब (लेखक), कुत्ताब (कई लेखक), कतबा (उसने लिखा), मकतूब (लिखा हुआ), यकतुबू (वह लिखता है) - सभी 'क-त-ब' के व्यंजनों के बीच में स्वर बदलकर बनाए जाते हैं। यह 'क-त-ब' की त्रिव्यंजनीय जड़ 'लिख' की अवधारणा बताती है।

## इन्हें भी देखें
* सामी भाषा परिवार
* अरबी भाषा
* इब्रानी भाषा

## सन्दर्भ


श्रेणी:सामी भाषाएँ
मिहिन लंका

**मिहिन लंका** कोलंबो, श्रीलंका आधारित एक निम्न-मूल्य वायुसेवा है। यह कंपनी श्रीलंकाई सरकार के स्वामित्त्व में है। यह कंपनी भंडारनायके अन्तर्राष्ट्रीय विमानक्षेत्र स्थित अपने केन्द्र (हब) से खाड़ी देशों एवं दक्षिण पूर्व एशिया स्थित गंतव्यों को वायुसेब्वा प्रदान करती है। कई मार्गों पर यह अपनी सहभागी कामप्णि श्रीलंकन एयरवेज़ से उड़ानें सांझा करती हैं। वर्तमान में कंपनी के बेड़े में ३ विमान हैं।

## सन्दर्भ

## बाहरी कड़ियाँ

* मिहिन लंका

श्रेणी:श्रीलंका की वायुसेवाएं
महान एयर

**महान एयरलाइंस**, जो **महाण एयर**, () नाम से संचालन करती है, तेहरान में आधारित ईरान की एक वायुसेवा है। यह सेवा अन्तर्देशीय एवं अन्तर्राष्ट्रीय गंतव्यों को अनुसूचित उड़ानें संचालित करती है। ये गंतव्य सुदूर पूर्व, मध्य पूर्व, मध्य एशिया, यूरोप आदि में हैं। इस कंपनी का प्रमुख आधार बेस इमाम खोमैनी अन्तर्राष्ट्रीय विमानक्षेत्र, तेहरान ईरान में स्थित है।

## सन्दर्भ

## बाहरी कड़ियाँ

*  महाण एयर आधिकारिक जालस्थल
*   महाण एयर आधिकारिक जालस्थल
*  महान एयर संयुक्त राजशाही
* महान एयर फ़्लीट सूची
* महाण एयर चित्र

श्रेणी:ईरान की वायुसेवाएं
मलेशिया एयरलाइंस

**मलेशियन एयरलाइं सिस्टम बर्हाद** (), जो **मलेशियन एयरलाइंस** (लघुरूप **MAS**) नाम से कार्यरत है, मलेशिया की सरकारी-स्वामित्त्व वाली ध्वजवाहिका वायुसेवा है। मलेशिया एयरलाइंस अपने गृह-आधार (बेस) कुआला लम्पुर अन्तर्राष्ट्रीय विमानक्षेत्र एवं एक द्वितीयक केन्द्र (हब) कुचिंग अन्तर्राष्ट्रीय विमानक्षेत्र से वायु सेवा संचालन करते हैं। कंपनी का मुख्यालय सुल्ताण अज़ीज़ शाह अन्तर्राष्ट्रीय विमानक्षेत्र, सेलंगोर के परिसर में है। कंपनी की मुख्यालय को यहां से कुआला लम्पुर अन्तर्राष्ट्रीय विमानक्षेत्र परिसर में स्थानांतरित करने की योजना थी।

## सन्दर्भ

## बाहरी कड़ियाँ

* आधिकारिक जालस्थल
* आधिकारिक मोबाइल जालस्थल
* मार्गदर्शक मानचित्र
* फ़ेसबुक पृष्ठ

श्रेणी:मलेशिया की वायुसेवाएं
ओमान एयर

**ओमान एयर** () ओमान की राष्ट्रीय वायुसेवा है। मस्कट अन्तर्राष्ट्रीय विमानक्षेत्र के परिसर में स्थित मुख्यालय, से यह कंपनी अन्तर्राष्ट्रीय एवं अन्तर्देशीय अनुसूचित यात्री वायुसेवा एवं क्षेत्रीय एयर-टैक्सी सेवा उपलब्ध कराती है। इनके अलावा ये चार्टर्ड वायुसेवा भि देती है। १ मार्च २०१० के अनुसार, ओमान एयर कुछ चयनित मार्गों पर मोबाइल फ़ोन एवं वाइ-फ़ाई इंटरनेट सुविधा उपलब्ध कराने वाली विश्व की प्रथम वायु सेवा बन गयी है।

## सन्दर्भ

## बाहरी कड़ियाँ

* आधिकारिक जालस्थल
* आधिकारिक ब्लॉग

श्रेणी:ओमान की वायुसेवाएं
पाकिस्तान इन्टरनेशनल एयरलाइंस

**पाकिस्तान इन्टरनेशनल एयरलाइंस** (; प्रायः जिसे ** पी॰आई॰ए॰ **; या **पाकिस्तान इन्टरनेशनल** भी कहा जाता है), पाकिस्तान सरकार की राज्य-स्वामित्त्व वाली ध्वजवाहिका वायुसेवा है। Once regarded as Asia's best airline, कम्पनी का मुख्यालय जिन्नाह अन्तरराष्ट्रीय विमानक्षेत्र, कराची में स्थित है। और यह एशिया, यूरोप एवं उत्तरी अमरीका के 24 अन्तर्देशीय एवं 38 अन्तरराष्ट्रीय गन्तव्यों को वायुसेवा देती है। इसका प्रमुख केन्द्र (हब) कराची में अल्लामा इकबाल अन्तरराष्ट्रीय विमानक्षेत्र एवं बेनज़ीर भुट्टो अन्तरराष्ट्रीय विमानक्षेत्र, रावलपिण्डी/इस्लामाबाद में स्थित है।

## सन्दर्भ

## बाहरी कड़ियाँ

* आधिकारिक जालस्थल

श्रेणी:पाकिस्तान इन्टरनेशनल एयरलाइंस
श्रेणी:पाकिस्तान की वायुसेवाएं
पी. जयरामन

[thumbnail|राष्ट्रपति [अबुल कलाम आज़ाद|अबुल कलाम आजाद से प्रवासी भारतीय सम्मान प्राप्त करते हुए।]]
डॉ॰ पी. जयरामन संस्कृत, हिन्दी एवं तमिल भाषा एवं साहित्य के विद्वान हैं। उन्होंने संस्कृत तथा हिन्दी में स्नातकोत्तर अध्ययन पूरा करने के बाद पीएच.डी. तथा डी.लिट. की उपाधि प्राप्त की है। भारतीय संस्कृति तथा साहित्य के प्रति समर्पित होकर उन्होंने अठारह वर्षों तक इन विषयों का गंभीर अध्ययन किया है। वे भारतीय रिजर्व बैंक के प्रबंधक के पद पर सोलह वर्षों तक कार्यकाल के समय बैंकिंग क्षेत्र में भारतीय भाषाओं तथा विशेषकर हिन्दी के प्रचार-प्रसार का महत्त्वपूर्ण कार्य किया। किंतु भारतीय विद्या भवन के आदर्शों से प्रभावितर होकर उन्होंने बैंक की सेवाओं से समय पूर्व अवकास लेकर वर्ष १९८० में उन्होंने न्यू यार्क में भारतीय विद्या भवन की स्थापना की और उनतीस वर्षों से भारतीय संस्कृति, परम्परा, दर्शन, भाषा, साहित्य एवं कलाओं के प्रचार-प्रसार में संलग्न हैं। इस समय भारतीय विद्या भवन में हिंदी तथा संस्कृत भाषाओं के साथ साथ भारतीय दर्शन, संगीत व नृत्य की शिक्षा भी दी जाती है। उन्होंने संस्कृत तथा तमिल में लिखी गई अनेक धार्मिक पुस्तकों का हिंदी व अँग्रेजी में अनुवाद किया है।

## पुरस्कार व सम्मान

उन्हें हिन्दी साहित्य सम्मेलन, प्रयाग द्वारा साहित्य वाचस्पति, उत्तर प्रदेश हिन्दी संस्थान द्वारा साहित्य भूषण, हिन्दी भाषा एवं साहित्य की सेवा के लिए केन्द्रीय हिन्दी संस्थान, आगरा द्वारा २००३ में पद्मभूषण डॉ॰ मोटूरि सत्यानारायण पुरस्कार, २००७ में प्रवासी भारतीय सम्मान तथा २००९ में साहित्य और शिक्षा के क्षेत्र में पद्मश्री से सम्मानित किया गया है।
## सन्दर्भ
सफ़ी एयरवेज़

**सफ़ी एयरवेज़ कं.** () अफ़्गानिस्तान की एक वायुसेवा है। इस कंपनी की स्थापना २००६ में गुलाम हजरत सफ़ी (अध्यक्ष), एक अफ़्गान व्यापारी द्वारा की गई थी। इस निजी वायुसेवा का मुख्यालय सफ़ी एयरलाइन सेंटर, शहर-ए-नाव, काबुल एवं प्रशासनिक कार्यालय डियरा, दुबई, संयुक्त अरब अमीरात में स्थित है।

## सन्दर्भ

## बाहरी कड़ियाँ

* सफ़ी एयरवेज़
* सफ़ी एयरवेज़ फ़्लीट
* सफ़ी एयरवेज़ एयरक्राफ़्ट

श्रेणी:अफ़्गानिस्तान की वायुसेवाएं
कतर एयरवेज़

**कतर एयरवेज़ कंपनी क्यू.सी.एस.सी.** (), जिसे **कतर एयरवेज़** के नाम से जाना जाता है, कतर की राष्ट्रीय ध्वजवाहिका वायुसेवा है। यह सेवा विश्व भर के १०० गंतव्यों को अपने दोहा स्थित आधार से जोड़ती है। इसमें १०० विमानों के बेड़े का सहयोग भी है।

कतर एयरवेज कंपनी Q.C.S.C., कतर एयरवेज के रूप में काम करती है। यह कतर की एक राज्य के स्वामित्व वाली एयरवेज है ।
इसका मुख्यालय दोहा में कतर एयरवेज टॉवर में है, एयरलाइन हब और स्पोक नेटवर्क को संचालित करती है, जिससे यह दुनिया भर में १२५ से अधिक अंतरराष्ट्रीय स्थलों जैसे की अफ्रीका, मध्य एशिया, यूरोप, सुदूर पूर्व, दक्षिण पूर्व एशिया, मध्य पूर्व, उत्तरी अमेरिका, दक्षिण अमेरिका और ओशिनिया को अपने बेस हमद अंतरराष्ट्रीय हवाई अड्डे से संचालित करती है, और साथ में यह एक १०० से भी अधिक विमानों के बेड़े का उपयोग करती है l 
कतर एयरवेज २२ नवंबर, १९९३ को स्थापित किया गया था, लेकिन इसका संचालन २० जनवरी १९९४ से शुरू करा गया थाl अम्मान पहले मई १९९४ में परोसा गया थाl अप्रैल १९९५ में, एयरलाइन के सीईओ ७५ वर्षीय जो शेख हमद बिन अली बिन जबोर अल थे।
## प्रमुख लोग
अक्टूबर २०१४ के हिसाब से, कतर एयरवेज के सीईओ अकबर अल बेकर है, जो नवंबर १९९६ के बाद से इस स्थिति में सेवारत गए हैंl बेकर भी हेल्थरो हवाई अड्डे बोर्ड के एक सदस्य है।
## स्वामित्व और सहायक कंपनियँ
मई २०१४ के अनुसार, कंपनी पूरी तरह से कतर सरकार के स्वामित्व में है। कतर एयरवेज पूरी तरह से जुलाई २०१३ के बाद से सरकार द्वारा नियंत्रित किया जाता है, एक पूर्व विदेश मंत्री और अन्य शेयरधारकों से ५०% हिस्सेदारी की खरीद के बाद से। सितम्बर २०१४ से, कतर एयरवेज का समूह, ३१,००० से अधिक लोगों को रोजगार देता है; जिनमें से १९,००० एयरलाइन के लिए सीधे काम करते हैं।
## प्रभागों
कतर एयरवेज सहित कई डिवीजनों है जैसे की:
कतर विमान कैटरिंग कंपनी, दोहा अंतरराष्ट्रीय हवाई अड्डे, कतर एयरवेज छुट्टियाँ, संयुक्त मीडिया इंट, कतर ड्यूटी फ्री,कतर विमानन सेवा, कतर वितरण कंपनी, और कतर के कार्यकारी।
## प्रायोजक
जुलाई २०१३ में, कतर एयरवेज एफसी बार्सिलोना के प्राथमिक शर्ट प्रायोजक बने थे।
## कार्गो (माल)

कतर एयरवेज कार्गो, एयरलाइन की कार्गो (माल) शाखा ने तीन बोइंग ७७७ एफ का ऑर्डर दिया है। पहला बोइंग ७७७ एफ १४ मई २०१० को एयरलाइन को दिया गया था, और यह अपने पहले विकास के चरण के दौरान, प्रतिवर्ष माल की ७,५०,००० टन संभालने में सक्षम है।
## कतर कार्यकारी
कतर कार्यकारी कतर एयरवेज की एक कॉर्पोरेट जेट सहायक है, अपनी खुद की पोशाक के साथ, एयरलाइन की पारंपरिक एक थोडी सी छोटी ओरिक्स जो बरगंडी और ग्रे रंग में रंगी हुई हैl
## स्थल

एयरलाइन सभी छह बसे हुए महाद्वीपों पर उदान भरती है।२७ मई २०१४ को, बहरीन से दोहा के हमद अंतरराष्ट्रीय हवाई अड्डे पर एक उड़ान लेकर, कतर एयरवेज ने आधिकारिक हस्तांतरण के रूप अपने नए हब के आपरेशनों दोहा अंतरराष्ट्रीय हवाई अड्डे से चिह्नित किया।

अक्टूबर २०१४ में, कतर एयरवेज दुनिया भर में १४५ स्थलो पर अपनी सेवा चलाती है, द्जिबौति की उड़ानों की शुरुआत के बाद से।

असमारा के लिए एक नई सेवा दिसंबर २०१४ में शुरू होने की उम्मीद हैl एयरलाइन ने हाल ही संयुक्त राज्य अमेरिका के टेक्सास के डलास / फोर्ट वर्थ और ह्यूस्टन के साथ हनाइडा, मियामी, यूनाइटेड किंगडम में एडिनबर्ग और इस्तांबुल के सबीहा गोक्केन अंतर्राष्ट्रीय हवाई अड्डा पर अपनी हवाएँ सेवा प्रारंभ करी हैl
## सन्दर्भ

## बाहरी कड़ियाँ

* आधिकारिक जालस्थल
* आधिकारिक मोबाइल जालस्थल 
* कतर कार्यपालक

श्रेणी:कतर की वायुसेवाएं
आइपॉड टच

**आईपॉड टच** एप्पल इंक द्वारा निर्मित एक पोर्टेबल मीडिया प्लेयर, व्यक्तिगत डिजिटल सहायक, खेल उपकरण और वाई - फाई मोबाइल डिवाइस है।

## पीढ़ियाँ

## सन्दर्भ

श्रेणी:एप्पल इंक॰ हार्डवेयर
श्रेणी:एप्पल इंक॰ के उत्पाद
फ़िलीपींस एयरलाइंस

**फ़िलिपींस एयरलाइंस इंका.** (लघुरूप **पल** और काफ़ी समय जिसे **फ़िलिपींस एयर लाइंस** नाम से भी जाना जाता था) फ़िलिपींस की ध्वजवाहिका वायुसेवा है। इसका मुख्यालय फ़िलिपीन नेशनल बैंक फ़ाइनेन्शियल सेंटर, पैसे सिटी में स्थित है। वायुसेवा की स्थापना १९४१ में की गई थी और अपने मूल नाम से चलने वाली ये सबसे पहली एवं सबसे पुरानी वाणिज्यिक वायुसेवा है। इसके हब मनीला में निनॉय एक्विनो अ. विमानक्षेत्र एवं सेबु सिटी के मैक्टेन-सेबु अ. विमानक्षेत्र में स्थित है, जहां से ये फ़िलिपींस में ३१ स्थलो और दक्षिण पूर्व एशिया, पूर्वी एशिया, मध्य पूर्व, ओशनिया, उत्तरी अमेरिका और युरोप सहित ३६ विदेशी स्थलो में कार्य करती है।

पहले की सबसे बडी एशियाई एयरलाइनो में से एक, पल १९९७ के एशियाई वित्तीय संकट से गंभीर रूप से प्रभावित हुआ थाІ फिलीपींस की सबसे बडी कोर्पोरेटविफलताओ में से एक, पल को युरोप और मध्य पूर्व की उडानो में संपूर्ण कटौती के साथ अपने अंतरराष्ट्रीय परिचालन को कम करने पर मजबूर किया गया, मनीला से संचालित मार्गो को छोडकर लगभग सभी घरेलु उडानो में कटौती, अपने जहाजी बेडे में कटौती और हजारो कर्मचारियो को निकाल देने पर मजबूर किया गया था। एयरलाइन को १९९८ में प्रापक पद के अंतर्गत रखा गया और धीरे धीरे कई स्थलो के लिए संचालन पुनर्स्थापित किया गयाІ २००७ में पल प्रापक पद से बाहर निकल गया और सैन मिगुएल निगम द्वारा अधिग्रहण के बाद २०१२ में, एशिया के एक प्रमुख वाहक के रूप में अपने आप को फिर से पुनर्स्थापित करने की दिशा में कदम उठा रही हैІ 
## इतिहास
### शुरुआत (१९३५ – १९५९)
#### फिलीपीन हवाई टेक्सी कंपनी

१४ नवम्बर १९३५ को फिलीपीन कांग्रेस ने विशेष रूप से लुजन के द्वीप में मेल, माल और यात्री सेवा प्रदान करने के लिए फिलीपीन हवाई टेक्सी कंपनी इंकोर्पोरेटेड (पेट्को) के व्यवसाय को मंजूरी दे दीІ कंपनी ने बाद में मनीला – बगुइओ और मनीला – पेराकेल उडाने अनुसूचित कीІ कंपनी ने अपनी आवंटित मार्गो के तहत अपने अनुसूचित यात्री संचालन पर छह साल के लिए निष्क्रिय हो गईІ
#### फिलीपीन एयर लाइन
२६ फ़रवरी १९४१ को फिलीपीन एयर लाइन इंकोर्पोरेशन ने व्यापारियो के एक समूह द्वारा एंड्रेस सोनारियो, सिनियर के नेतृत्व में एक समय के प्रमुख उध्योग्पतियो में से एक के रूप में स्वागत किया जिन्होने जनरल अध्यक्ष के रूप में काम किया था और पूर्व सेनेटर रेमन फर्नांडीज जिन्होने अध्यक्ष के रूप में सेवा दी थीІ फिलीपीन एयर लाइन इंकोर्पोरेशन ने फिलीपीन हवाई टेक्सी कंपनी इंकोर्पोरेटेड के व्यवसाय का अधिग्रहण किया और इस प्रकार फिलीपीन एयरलाइंस का जन्म हुआІ एयरलाइन की पहली उडान १५ मार्च १९४१ को एक बीचक्राफ्ट मोडेल १८ एनपीसी – ५४ के साथ मनीला (निल्सन फिल्ड से) से बगुइओ के बीच दैनिक सेवा के साथ हुई थीІ २२ जुलाई को एयरलाइन ने फिलीपीन हवाई टेक्सी कंपनी के मताधिकार हासिल किएІ सरकारी निवेश ने सितम्बर में इसके राष्ट्रीयकरण के लिए मार्ग प्रशस्त कियाІ
## मबुहाय विश्राम कक्ष
मबुहाय विश्राम कक्ष फिलीपीन एयर लाइन के लिए हवाई अड्डे पर का विश्राम कक्ष हैІ मबुहाय (व्यवसाय) वर्ग और मबुहाय माईल्स के विशिष्ट वर्ग (पल एक्ष्प्रेस उडान लेने वालो को छोडकर) विश्राम कक्ष का उपयोग करने के पात्र हैІ क्लब में शराबघर और खाद्य खानपान सब हैІ 

**निम्नलिखित हवाई अड्डो पर विश्राम कक्ष संचालित है:**
* मनीला 
* सेबू 
* लोइलो 
* दावो 
* सान फ्रांसिस्को 
* लोस एंजेलस 
* जनरल संतोस 

## सन्दर्भ

## बाहरी कड़ियाँ

;आधिकारिक जालस्थल
* फ़िलिपींस एयरलाइंस
* पल एक्ष्प्रेस 
* मबुहाय माईल्स

श्रेणी:फ़िलिपींस एयरलाइंस
श्रेणी:फ़िलिपींस की वायुसेवाएं
यमुना काचरू

प्रो॰ यमुना काचरू अमरीका में अरबाना शैम्पेन स्थित इलिनॉय विश्वविद्यालय में भाषा विज्ञान की प्रोफेसर हैं। उन्होंने (१९५९ से ६५) तक लंदन के स्कूल ऑफ ओरियंटल एंड अफ्रीकन स्टडीज में अध्यापन किया तथा सामान्य भाषा विज्ञान में वहीं से पीएच. डी की उपाधि प्राप्त की। १९६५ में उन्होंने इलिनाय विश्वविद्यालय में अध्यापन प्रारंभ किया। उनका शोधकार्य मुख्य रूप से हिंदी भाषा तथा अन्य भारतीय भाषाओं की संरचना तथा अंग्रेजी के माध्यम से विश्व में उसके संवाद पर आधारित था। उन्होंने भारतीय भाषाओं तथा भाषा विज्ञान से संबंधित अनेक पुस्तकें तथा शोध-पत्र लिखे हैं। १९६५ से १९९९ तक इलिनाय विश्वविद्यालय में अध्यापन के वाद उन्होंने अवकाश ग्रहण किया और वे अब अपनी जीवन अध्ययन एवं शोध में व्यतीत कर रही हैं।

## सम्मान व पुरस्कार
वर्ष २००६ में उन्हें भारतीय राष्ट्रपति द्वारा पद्मभूषण डॉ॰ मोटूरि सत्यनारायण पुरस्कार से सम्मानित किया गया है।

## बाहरी कड़ियाँ
* प्रो॰ यमुना के विषय में विस्तृत जानकारी

## सन्दर्भ
हज्जाज बिन यूसुफ़

**अल-हज्जाज बिन यूसुफ़** (अरबी: , अंग्रेज़ी: Al-Hajjaaj bin Yoosuf) इस्लाम के शुरूआती काल में उमय्यद ख़िलाफ़त का एक अरब प्रशासक, रक्षामंत्री और राजनीतिज्ञ था जो इतिहास में बहुत विवादित रहा है। वह एक चतुर और सख़्त​ शासक था, हालांकि अब कुछ इतिहासकारों का मत है कि उमय्यद ख़िलाफ़त के बाद आने वाले अब्बासी ख़िलाफ़त के इतिहासकार उमय्यादों से नफ़रत करते थे और हो सकता है उन्होंने अपनी लिखाईयों में अल-हज्जाज का नाम बिगाड़ा हो।

हज्जाज उमय्यद सेनाओं के सिपहसालार चुनने में बहुत ध्यान देता था। उसने अरब सेनाओं में गहरा अनुशासन स्थापित किया और यह चीज़ उमय्यद काल में इस्लामी साम्राज्य के सबसे अधिक विस्तार का एक बड़ा कारण बनी। भारतीय उपमहाद्वीप के सिंध और पंजाब क्षेत्रों पर क़ब्ज़ा करने वाले मुहम्मद बिन क़ासिम को भी हज्जाज ही ने चुना था। उसने ज़ोर देकर उमय्यद साम्राज्य के सभी दस्तावेजों को अरबी भाषा में अनुवादित करवाया और ख़लीफ़ा अब्द अल-मालिक बिन मरवान को समझाकर मुस्लिम क्षेत्रों के लिए एक अलग मुद्रा बनवाई। इस वजह से सन् ६९२ में बीज़ान्टिन सल्तनत के राजा जस्टिनियन द्वितीय और उमय्यद ख़िलाफ़त के बीच 'सिबास्तोपोलिस का युद्ध' छिड़ गया जिसमें उमय्यादों की विजय हुई।

## इन्हें भी देखें
* अब्द अल-मालिक बिन मरवान
* उमय्यद ख़िलाफ़त
* मुहम्मद बिन क़ासिम
* अब्बासी ख़िलाफ़त

## सन्दर्भ


श्रेणी:उमय्यद ख़िलाफ़त
श्रेणी:अरब इतिहास
श्रेणी:इस्लाम का इतिहास
श्रेणी:भारत का इतिहास
अब्द अल-मालिक बिन मरवान

अब्द अल-मलिक बिन मरवान (अरबी: , अंग्रेज़ी: ‘Abd al-Malik ibn Marwān) इस्लाम के शुरूआती काल में उमय्यद ख़िलाफ़त का एक ख़लीफ़ा था। वह अपने पिता मरवान प्रथम के देहांत होने पर ख़लीफ़ा बना। अब्द अल-मलिक एक शिक्षित और निपुण शासक था, हालांकि उसके दौर में बहुत सी राजनीतिक मुश्किलें बनी रहीं। १४वीं सदी के मुस्लिम इतिहासकार इब्न ख़लदून के अनुसार 'अब्द अल-मलिक बिन मरवान सबसे महान अरब और मुस्लिम ख़लीफाओं में से एक है। राजकीय मामलों को सुव्यवस्थित करने के लिए वह मोमिनों के सरदार उमर बिन अल-ख़त्ताब के नक़्श-ए-क़दम पर चला।'

## विवरण
अब्द अल-मलिक के काल में अरबी भाषा को राजभाषा बनाया गया और सभी दस्तावेजों को अरबी में अनुवादित किया गया। मुस्लिम क्षेत्रों के लिए एक नई मुद्रा स्थापित की गई जिस से सन् ६९२ में बीज़ान्टिन सल्तनत के राजा जस्टिनियन द्वितीय और उमय्यद ख़िलाफ़त के बीच 'सिबास्तोपोलिस का युद्ध' छिड़ गया जिसमें उमय्यादों की विजय हुई। उसने एक डाक सेवा का भी प्रबंध करवाया। इसके अलावा कृषि और व्यापार में बहुत से सुधार भी करवाए गए। उसनें अपनी सेनाओं से हिजाज़ और इराक़ पर उमय्यादों का क़ब्ज़ा पक्का करवया, लेकिन साथ-ही-साथ पश्चिम में उत्तर अफ़्रीका में बीज़ान्टिन साम्राज्य का नियंत्रण उखाड़कर अतलास पर्वतों तक अपना साम्राज्य बढ़वाया। हिजाज़ में क़ब्ज़ा करने पर मक्का में उसके हाथों में आ गया और उसने टूटे हुए काबा की मरम्मत करवाई। उस इमारत पर रेशम का ढेप चढ़वाने की रिवायत भी उसी ने शुरू करी। हिजाज़ में क़ब्ज़ा करने के लिए हज्जाज बिन युसुफ़ उसके बहुत काम आया था और अब्द अल-मलिक ने हज्जाज को इराक़ का राज्यपाल बनाकर भेजा। हज्जाज ने फ़ौरन वहाँ पर कूफ़ा और बसरा में तैनात अरब फ़ौजों में बग़ावत की भावना को कुचल दिया और पूर्व की ओर मध्य एशिया तक पहुँच गया। आगे चलकर इसी हज्जाज ने मुहम्मद बिन क़ासिम के नेतृत्व में मकरान तट के रास्ते से भारतीय उपमहाद्वीप पर धावा बोला और सिंध व पंजाब पर अरब क़ब्ज़ा कर के भारत में मुस्लिम राज की नीव डाली।

## इन्हें भी देखें
* उमय्यद खिलाफत
* उमय्यद
* हज्जाज बिन युसुफ़
* मुहम्मद बिन क़ासिम
* अब्बासी ख़िलाफ़त
* ख़लीफ़ा

## सन्दर्भ



श्रेणी:ख़लीफ़ा
श्रेणी:उमय्यद खलीफा
श्रेणी:उमय्यद ख़िलाफ़त
श्रेणी:अरब इतिहास
श्रेणी:इस्लाम का इतिहास
प्राचीन आनातोली लोग

thumb|230px|पामफ़िलिया की राजधानी पेरगा के कुछ खँडहर
thumb|230px|प्राचीन आनातोलिया का नक़्शा (नोर्वीजियाई भाषा में)
thumb|230px|हत्ती क्षेत्र से मिले इस बैल-रुपी बर्तन से शराब या अन्य द्रव पिया जाता था
**प्राचीन अनातोली** या **प्राचीन अनातोलियाई** (Ancient Anatolians) सुदूर पश्चिमी एशिया के अनातोलिया क्षेत्र (आधुनिक तुर्की) में बसने वाले लोग थे जो हिन्द-यूरोपीय भाषा परिवार की अनातोली भाषाएँ बोलते थे। अनातोली भाषा-परिवार पूरे हिन्द-यूरोपीय परिवार की एक शाखा था जो समय के साथ विलुप्त हो गया, हालांकि सम्भव है कि उसके कुछ चिह्न अर्मेनियाई भाषा जैसी स्थानीय भाषाओं में रह गए हों।

## विलुप्ति
कांस्य युग के ख़ात्मे के बाद अनातोली लोगों के क्षेत्र पर मीदि, ईरानी, यूनानी, रोमन, गलाती, फ़्रिजी, बिथनी और ओग़ुज़​ तुर्कों के हमले होते रहे। इनमें से बहुत से हमलावर अनातोलिया में बस गए जिस से अनातोली भाषाएँ लुप्त हो गई। १३३ ईसापूर्व के बाद अनातोलिया को धीरे-धीरे रोमन साम्राज्य में सम्मिलित कर लिया गया। बहुत से भाषावैज्ञानिक और इतिहासकार अनातोलिया को ही हिन्द-यूरोपीय भाषा परिवार की जन्मभूमि मानते हैं (हालांकि कुछ के अनुसार यह युक्रेन या यूरेशिया के स्तेपी क्षेत्र में है)।

## प्रमुख अनातोली समुदाय
* हत्ती या ख़त्ती (Hittites) - यह मध्य अनातोलिया में रहते थे और इन्होनें एक महान साम्राज्य चलाया जिसकी राजधानी हत्तूसा शहर था, जिसके खँडहर आजतक मौजूद हैं। यह हत्ती भाषा बोलते थे जो पूरे हत्ती साम्राज्य की राजभाषा थी।
* कारियाई (Carians)
* अइसौरियाई (Isaurians)
* मीज़ाई (Mysians)
* लूवी (Luwians)
* लुकाओनी (Lycaonians)
* लिकियाई (Lycians)
* लिदियाई (Lydians)
* पालाई (Palaics)
* पामफ़िलियाई (Pamphylians)
* पीसीदी (Pisidians)

## इन्हें भी देखें
* अनातोलिया
* हिन्द-यूरोपी भाषा परिवार

## सन्दर्भ


श्रेणी:प्राचीन आनातोली लोग
श्रेणी:आनातोलिया
श्रेणी:एशिया का इतिहास
श्रेणी:तुर्की का इतिहास
श्रेणी:विलुप्त मानव जातियाँ
श्रेणी:प्राचीन जातियाँ
तुर्की के भौगोलिक क्षेत्र

thumb|400px|तुर्की के सात भौगोलिक क्षेत्र (तुर्की भाषा में)
thumb|400px|तुर्की का नक़्शा
तुर्की को ७ क्षेत्रों में बांटा जाता है। इनकी परिभाषा १९४१ में तुर्की के प्रथम भूगोल सम्मलेन में की गई थी। इन क्षेत्रों का कोई प्रशासनिक महत्व नहीं है लेकिन भौगोलिक, आर्थिक और सामाजिक प्रयोगों में इन्हें इस्तेमाल किया जाता है।

## क्षेत्र
* ईजियाई क्षेत्र (Aegean Region, Ege Bölgesi) - यह ईजियन सागर के साथ लगा हुआ है
** ईजियाई उपक्षेत्र, भीतरी पश्चिमी आनातोलिया उपक्षेत्र
* काला सागर क्षेत्र (Black Sea Region, Karadeniz Bölgesi) - यह कृष्ण सागर (काला सागर) के साथ लगा हुआ है
** पश्चिमी काला सागर उपक्षेत्र, मध्य काला सागर उपक्षेत्र, पूर्वी काला सागर उपक्षेत्र
* मध्य आनातोलिया क्षेत्र (Central Anatolia Region, İç Anadolu Bölgesi)
** कोन्या उपक्षेत्र, ऊपरी सकरया उपक्षेत्र, मध्य किज़िलिरमक उपक्षेत्र, ऊपरी किज़िलिरमक उपक्षेत्र
* पूर्वी आनातोलिया क्षेत्र (Eastern Anatolia Region, Doğu Anadolu Bölgesi)
** ऊपरी फ़ुरात उपक्षेत्र, एरज़ुरुम-कार्स उपक्षेत्र, ऊपरी मुरात-वान उपक्षेत्र, हक्कारी उपक्षेत्र
* मरमरा क्षेत्र (Marmara Region, Marmara Bölgesi)
** यिल्दिज़ उपक्षेत्र, एरगेने उपक्षेत्र, चतल्का- कोकाएली उपक्षेत्र, दक्षिणी मरमरा उपक्षेत्र
* भूमध्य क्षेत्र (Mediterranean Region, Akdeniz Bölgesi) - यह भूमध्य सागर के साथ लगा हुआ है
** अदाना उपक्षेत्र, आन्ताल्या उपक्षेत्र
* दक्षिणपूर्वी आनातोलिया क्षेत्र (Southeastern Anatolia Region, Güneydoğu Anadolu Bölgesi) - इस से फ़ुरात नदी और दजला नदी गुज़रती हैं
** मध्य फ़ुरात उपक्षेत्र, दजला उपक्षेत्र

## इन्हें भी देखें
* आनातोलिया
* तुर्की

## सन्दर्भ


श्रेणी:तुर्की
क़हतानी लोग

**क़हतानी** (अरबी: , अंग्रेज़ी: Qahtanite) उन अरब लोगों को कहा जाता है जिनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन क्षेत्र, है। बहुत से क़हतानी क़बीले अब अपनी पूर्व गृहभूमि से दूर-दराज़ क्षेत्रों में रहते हैं। इनके विपरीत 'अदनान' (, Adnan) उन अरब समुदायों को कहा जाता है जिनकी मूल मातृभूमि अरबी प्रायद्वीप का उत्तर, पश्चिमी या मध्य क्षेत्र है। क़हतानियों की दो शाखाएँ हैं: हिम्यर (, Himyar) और कहलान (, Kahlan)। सभी अरब क़बीलों को 'क़हतानी' या 'अदनानी' में वर्गीकृत किया जा सकता है और इन दोनों शाखाओं में ऐतिहासिक खींचातानी रही है। अरबी लोक-मान्यता में क़हतानी शुरू के मूल अरब थे और अदनानी बाद में अरब बने।

## इन्हें भी देखें
* अदनानी
* अरब लोग
* यमन

## सन्दर्भ


श्रेणी:क़हतानी लोग
श्रेणी:अरब क़बीले
श्रेणी:अरब समुदाय
श्रेणी:सामीती लोग
श्रेणी:अरब इतिहास
श्रेणी:यमन
सामीती लोग

thumb|230px|सामी भाषाओं का विस्तार
**सामीती लोग** (अंग्रेज़ी: Semitic, सेमेटिक) मध्य पूर्व से उत्पन्न हुई उन मानव जातियों को कहा जाता है जो किसी सामी भाषा को अपनी मातृभाषा के रूप में बोलते हैं। इन भाषाओं में इब्रानी भाषा, अरबी भाषा, अक्कादी भाषा, आरामाई भाषा, गिइज़ भाषा, फ़ोनीशियाई भाषा और अम्हारिक भाषा शामिल हैं। आधुनिक काल में सामीती लोगों के मुख्य समुदाय अरब लोग और यहूदी लोग हैं। दुनिया भर में सामीती लोगों की आबादी ३५ करोड़ अनुमानित की गई है जिसमें से ३० करोड़ अरब, ३.८ करोड़ इथियोपिया के हबशी लोग, ४०-५० लाख मिज़राही यहूदी लोग, ४२ लाख असीरियाई लोग और १० लाख माल्टा के द्वीप के लोग हैं।

## इन्हें भी देखें
* अरब लोग
* सामी भाषाएँ
* यहूदी

## सन्दर्भ


श्रेणी:सामीती लोग
श्रेणी:अरब
श्रेणी:यहूदी
श्रेणी:मानव प्रजातियां
ऐडीज़ मर्सिडीज

**ऐडीज़ मर्सिडीज** क्यूबा की मशहूर पॉप और विश्व संगीत गायिका हैं। वह जर्मनी तथा स्पेन में निवास करती हैं।

## बिम्बचित्रण
### एलबम
* मुंडो नीवो (२००१ मीडिया लूना)
* नोमैड (२००३ मीडिया लूना)
* ऐडीज़ (२०१२ मीडिया लूना)
### एकल
* मुंडो नीवो (२००१ मीडिया लूना)
* गीताना लोका (२००५ मीडिया लूना)
* एसा वोज़ (२००५ मीडिया लूना)
* साबादा रोटो (२०११ मीडिया लूना)
* हॉलीवुड (२०१२ मीडिया लूना)
* गिगोलो (२०१२ मीडिया लूना)

श्रेणी:जीवित लोग
श्रेणी:1973 में जन्मे लोग
अदनान

*अदनान*' (अरबी: , अंग्रेज़ी: Adnan) पारंपरिक अरब मान्यताओं में अरबी प्रायद्वीप के उत्तरी, मध्य और पश्चिमी भाग के अरब लोगों के सांझे पूर्वज का नाम था। उनके वंशजों को 'अदनानी अरब' कहते हैं। इसके विपरीत क़हतानी उन अरब लोगों को कहा जाता है जिनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन क्षेत्र, है। बहुत से क़हतानी क़बीले अब अपनी पूर्व गृहभूमि से दूर-दराज़ क्षेत्रों में रहते हैं। सभी अरब क़बीलों को 'क़हतानी' या 'अदनानी' में वर्गीकृत किया जा सकता है और इन दोनों शाखाओं में ऐतिहासिक खींचातानी रही है। अरबी लोक-मान्यता में क़हतानी शुरू के मूल अरब थे और अदनानी बाद में अरब बने।

## अदनान से मुहम्मद तक के वंशज
इस्लामी मान्यता में पैग़म्बर मुहम्मद​ अदनानी अरब थे और उनके और अदनान के बीच के वंशज इस प्रकार हैं:

* 122 ई० पू० – अदनान (ई० nan, )
* &nbsp;&nbsp;89 ई० पू० – मआद (:en:Ma'ई०d, )
* &nbsp;&nbsp;56 ई० पू० – निज़ार (Nizar, )
* &nbsp;&nbsp;23 ई० पू० – मुधर (Mudar, )
* &nbsp;&nbsp;10 ई०  – अलियास (Elias, )
* &nbsp;&nbsp;43 ई०  – मुद्रिकाह (Mudrikah, )
* &nbsp;&nbsp;76 ई०  – ख़ुज़ैमाह (Khuzaimah, )
* 109 ई०  – किनानाह (Kinanah, )
* 142 ई०  – अल-नध्र (al-Nई० r, )
* 175 ई०  – मालिक (Malik, )
* 208 ई०  – फ़िहर / फ़िह्र (Fihr, )
* 241 ई०  – ग़ालिब (Ghalib, )
* 274 ई०  – लुवैइ (Luwaiy, )
* 307 ई०  – कआब (Ka'ab, )
* 340 ई०  – मुर्राह (Murrah, )
* 373 ई०  – किलाब (Kilab, )
* 406 ई०  – क़ुसई (Qusai, )
* 439 ई०  – अब्द मनाफ़ (Abd Manaf, )
* 472 ई०  – हाशिम (Hashim, )
* 505 ई०  – अब्द अल-मुतल्लिब (Abd al-Muttalib, )
* 538 ई०  – अब्दुल्लाह (Abd Allah, )
* 570 ई०  – मुहम्मद (:en:Muhammई०, )

## इन्हें भी देखें
* क़हतानी
* अरब लोग

## सन्दर्भ


श्रेणी:अदनानी लोग
श्रेणी:अरब क़बीले
श्रेणी:अरब समुदाय
श्रेणी:सामीती लोग
श्रेणी:अरब इतिहास
क़ुरैश क़बीला

**क़ुरैश** (अरबी: , अंग्रेज़ी: Quraish या Quraysh) एक शक्तिशाली व्यापारी अरब क़बीला था जिसका इस्लाम के आने से पहले मक्का और उसके काबा पर नियंत्रण था। पैग़म्बर मुहम्मद​ भी इसी क़बीले की बनू हाशिम शाखा के सदस्य थे। पारम्परिक क़हतानी-अदनानी अरब श्रेणीकरण के नज़रिए से क़ुरैश एक अदनानी क़बीला था।

## इन्हें भी देखें
* बनू हाशिम
* बनू किनानाह
* क़हतानी
* अनज़्ज़ह
* अरब लोग

## सन्दर्भ


श्रेणी:अरब क़बीले
श्रेणी:अरब समुदाय
श्रेणी:अदनानी लोग
श्रेणी:अरब इतिहास
श्रेणी:इस्लाम का इतिहास
शटडाउन.ईऍक्सई

**शटडाउन.ईऍक्सई** (shutdown.exe) एक यूटिलिटी है जो कि विण्डोज़ २००० के समय से माइक्रोसॉफ्ट विण्डोज़ का एक हिस्सा है। इसका प्रयोग एक चलते कम्प्यूटर या रिमोट कम्प्यूटर को शटडाउन करने के लिये किया जाता है।

## बाहरी कड़ियाँ
https://web.archive.org/web/20121030015631/http://support.microsoft.com/kb/317371

8 Best Computer/Laptop को Shutdown करने के तरीके [

[श्रेणी:माइक्रोसॉफ्ट विण्डोज़]
२०१२ हैदा ग्वाई भूकम्प

**२०१२ हैदा ग्वाई भूकम्प** २७ अक्टूबर २०१२ (भारत में २८ अक्टूबर) को आया रिक्टर पैमाने पर ७.७ की तीव्रता वाला भूकम्प था। इस भूकम्प का केन्द्र कनाडा के ब्रिटिश कोलम्बिया प्रान्त के प्रिन्स रूपर्ट से १९८ किलोमीटर दूर दक्षिण-दक्षिण पश्चिम में सतह से १० किलोमीटर की गहराई पर था। इस भूकम्प के बाद प्रशान्त सुनामी चतावनी केन्द्र और पर्यावरण कनाडा दोनों ने वैंकूवर द्वीप के उत्तरी बिन्दू से केप डिसिज़न, अलास्का तक सुनामी की चतावनी जारी कर दी जिसका विस्तार वाशिंगटन, औरिगन, उत्तरी कैलिफ़ोर्निया और हवाई तक कर दिया गया। यूएसजीएस ने दो पश्चातवर्ती झटके भी दर्ज किए, पहला सांय ८:१४ पर ५.८ की तीव्रता और दूसरा सांय ८:५२ पर ४.८ की तीव्रता का।

## सन्दर्भ

श्रेणी:२०१२ के भूकम्प
सिंजार

**सिंजार** (अरबी: , कुर्दी: Şengal, सीरियाई: ܫܝܓܪ, अंग्रेज़ी: Sinjar) पश्चिमोत्तरी इराक़ के नीनवा प्रान्त का एक शहर है। यह सीरिया की सरहद के बहुत पास स्थित है। सिंजार में अधिकतर यज़ीदी लोग रहते हैं, हालांकि कुछ कुर्द, अरब और असीरियाई लोग भी हैं। इस शहर के आसपास के क्षेत्र को 'सिंजार मैदान' बुलाया जाता है और यहाँ के नज़दीक स्थित पहाड़ों को भी 'सिंजार पहाड़', या अरबी भाषा में 'जबल सिंजार', कहा जाता है। आधुनिक काल में सिंजार का इलाक़ा ही यज़ीदी समुदाय का प्रमुख केंद्र है।

## इतिहास
सिंजार के मैदान में मानवी बस्तियाँ ६,००० वर्षों से चल रही है। यह क्षेत्र कभी उबैद संस्कृति (, Ubaid culture) के उत्तरी हिस्से का भाग हुआ करता था। सरहद के पार सीरिया में तेल हमूकार (, Tell Hamoukar) नामक पुरातत्व-स्थल में बहुत सी संस्कृतियों के अवशेष मिले हैं, जिनमें से कुछ (जैसे कि 'हसूना') ९,००० साल पुराने हैं। यहाँ २०० से ज़्यादा बस्तियों व पड़ावों के निशान हैं।

## कुछ चुनी तस्वीरें

File:Yezidi woman in a village near the Sinjar Mountain Range.jpg|सिंजार की एक यज़ीदी स्त्री
File:Sinjar shepherd.jpg|सिंजार पहाड़ों (जबल सिंजार) में अपनी भेड़ों के लिए पानी लाता हुआ एक यज़ीदी चरवाहा
File:Sinjar Gobel.jpg|'सिंजार गोहबिल' नामक एक बस्ती
File:Lalish.jpg|लालिश घटी में स्थित यज़ीदी धार्मिक हस्ती शेख़ अदी का मक़बरा


## इन्हें भी देखें
* नीनवा प्रान्त
* यज़ीदी

## सन्दर्भ


श्रेणी:इराक़ के शहर
श्रेणी:नीनवा प्रान्त
यज़ीदी

[right|thumb|300px|[लालिश स्थित शेख आदि इब्न मुसाफिर की दरगाह]]
**यज़ीदी** या **येज़ीदी** (कुर्दी:  या Êzidî, अंग्रेज़ी: Yazidi) कुर्दी लोगों का एक उपसमुदाय है जिनका अपना अलग यज़ीदी धर्म है। इस धर्म में वह पारसी धर्म के बहुत से तत्व, इस्लामी सूफ़ी मान्यताओं और कुछ ईसाई विश्वासों के मिश्रण को मानते हैं। इस धर्म की शुरुआत १२वीं सदी ईसवी में शेख़ अदी इब्न मुसाफ़िर ने की और इसके अनुसार ईश्वर ने दुनिया का सृजन करने के बाद इसके देख-रेख सात फरिश्तों के सुपुर्द करी जिनमें से प्रमुख को 'मेलेक ताऊस', यानि 'मोर (पक्षी) फ़रिश्ता' है। अधिकतर यज़ीदी लोग पश्चिमोत्तरी इराक़ के नीनवा प्रान्त में बसते हैं, विशेषकर इसके सिंजार क्षेत्र में। इसके अलावा यज़ीदी समुदाय दक्षिणी कॉकस, आर्मेनिया, तुर्की और सीरिया में भी मिलते हैं।

## धर्म और परम्पराएँ
right|thumb|300px|यजदी मन्दिर के द्वार पर बने चिह्न जिसमें नाग का चिह्न भी है। 

यजीदी इराक, सीरिया, जर्मनी, आर्मेनिया, रूस के निवासी हैं। ये 'यजीदी', मुसलिम नहीं हैं, ईसाई भी नहीं हैं। पारसी धर्म माननेवाले भी नहीं। इनका स्वयं का एक 'यजीदी पंथ' है। परन्तु यह पन्थ हिंदू धर्म के एकदम नजदीक लगता है। अनेक शोधार्थियों ने इस 'यजीदी' पंथ को पश्चिम एशिया में हिंदुओं का एक 'खोया हुआ पंथ' कहा है। यजीदियों की निश्चित जनसंख्या के बारे में भिन्न-भिन्न मत हैं। अनेक लोगों के अनुसार इस पंथ के लोगों की संख्या 15 लाख है। इस पंथ को माननेवाले लोग प्रमुखता से इराक और सीरिया में रहते हैं।

इन यजीदियों के प्रार्थना-स्थल एकदम हिंदू मंदिरों जैसे ही दिखाई देते हैं। उनके मंदिरों पर नागों के चित्र उकेरे हुए होते हैं। सबसे महत्त्वपूर्ण बात यह है कि यजीदी लोगों के जो पवित्र निशान हैं, उनमें पंख पसारकर नाचता हुआ मोर प्रमुख है। ध्यातव्य है कि इराक, सीरिया इत्यादि किसी भी देश में मोर प्राणी पाया ही नहीं जाता। यजीदियों के इस मोर की साम्यता तमिल देवता भगवान् सुब्रह्मण्यम की परम्परागत प्रतिमा/चित्र से मिलती है। यजीदियों का प्रतीक चिह्न पीले रंग का सूर्य है, जिसमें 21 किरणें दरशाई गई हैं। 21 की संख्या हिंदू धर्म में भी पवित्र मानी जाती है। हिंदुओं की ही तरह उनकी समाई, दीप प्रज्वलन, स्त्रियों के माथे पर पवित्रता की बिंदी, पुनर्जन्म में उनकी श्रद्धा इत्यादि हिंदुओं के अनेक रीति-रिवाज यजीदियों में स्पष्ट रूप से दिखाई देते हैं। हिंदुओं की तरह वे भी हाथ जोड़कर भगवान् को नमस्कार करते हैं। हिंदुओं की ही तरह यज्ञ भी करते हैं, हिन्दुओं की तरह ही पूजा-पाठ करते हैं, आरती के थाल तैयार करते हैं। ऐसी कई-कई समानताएँ इन दोनों संस्कृतियों में दिखाई देती हैं।

कुछ लोग इसका अर्थ यह लगाते हैं कि अत्यन्त सम्पन्न एवं वैभवशाली हिंदू/वैदिक संस्कृति के वाहक ये समूह ईसा पूर्व दो से तीन हजार वर्ष पहले भिन्न-भिन्न कारणों से स्थानान्तरित होकर विश्व के अलग-अलग भागों में गए। कुछ लोगों ने आसपास की परिस्थिति एवं वातावरण के साथ मेल-जोल बना लिया और अपनी संस्कृति को किसी तरह बचाए रखा और वहीं, किसी-किसी समुदाय ने अपनी संस्कृति को काफी अक्षुण्ण रखा।

## सन्दर्भ


## इन्हें भी देखें
* कुर्द लोग
* सिंजार
* नीनवा प्रान्त

## बाहरी कड़ियाँ
*कौन हैं इराक़ के यज़ीदी (बीबीसी हिन्दी)
*इराक़ में अरब और कुर्दों के बाद तुर्क तीसरा सबसे बड़ा जातीय समूह
*बिसराए हुए बन्धु तो नहीं यजीदी!﻿ (पाञ्चजन्य)
* Who are the Yazidis and why is Isis hunting them?

श्रेणी:यज़ीदी
श्रेणी:पारसी धर्म
श्रेणी:नीनवा प्रान्त
श्रेणी:कॉकस
श्रेणी:रहस्यवाद
पीताम्बर

पीताम्बर (emperor's candlesticks, candle bush, candelabra bush, Christmas candles, empress candle plant, ringworm shrub, or candletree) एक एकवर्षीय, झाड़ीदार, पुष्पीय पौधा है। इसकी २६० से अधिक जातियां हैं, जिन में से अधिकांश दक्षिणी अमेरिका मूल की हैं। मौजूदा वक्त में यह प्रजाति विभिन्न उष्ण-कटिबंधीय देशों में पायी जाती है, अफ्रीका, आस्ट्रेलिया, एशिया में यह पौधा आक्रामक विदेशी प्रजाति के रूप में जाना जाता है, उत्तर भारत की तराई में पीतांबर लखीमपुर जनपद के कस्ता गाँव में देखा गया, यह तराई में इसकी मौजूदगी का पहला वाकया है, जिसे दर्ज किया गया 
thumb|left|पीताम्बर-कृष्ण पुष्प (पीतांबर भगवान कृष्ण का एक नाम)

## पुष्प
पीताम्बर का पुष्प गुच्छ (बाली) ६ से २५ इंच तक लम्बी होती है, जिसमें कई पीले रंग के पुष्प लगे होते है, स्वर्ण की भाँति चमकीली बड़ी-बड़ी बालियों में लगे पुष्पों के कारण यह मानव समाज में आकर्षण का केंद्र बन गया, इस कारण इसे सजावटी पुष्पों की श्रेणी में भी रखा जाने लगा है 

thumb|left|पीताम्बर पुष्प जो खीरी जनपद में मिला

## आर्थिक महत्व
पीताम्बर का त्वचा रोग व् पेट के रोगों में विशेष महत्त्व है, ग्राम पाजटिव बैक्टीरिया एवं ई-कोलाई बैक्टीरिया पर इसका प्रभाव जांचा जा चुका है, कुष्ठ व् त्वचा के विभिन्न रोगों के अतिरिक्त यह पीतांबर यकृत व् भोजन-नाल से संबधित विभिन्न रोगों में लाभकारी है, संसार के विभिन्न जगहों पर कई समुदाय इसकी पत्तियों, पुष्प व् जड़, के रस को त्वचा रोगों व् पेट के रोगों में प्रयोग करते है 

## सन्दर्भ


## बाहरी कड़ियाँ
* यह है सोने सा दमकता पीताम्बर- डेली न्यूज एक्टीविस्ट अखबार
* पीताम्बर एक अनोखा पुष्प, दुधवा लाइव
* खीरी में मिला मैक्सिन औषधीय पौधा अमर उजाला बरेली लखीमपुर, पीलीभीत, शाहजहांपुर, बदायूं ३०-१०-२०१२, पृष्ठ-१
* खीरी में मैक्सिकन औषधीय पौधा मिला अमर उजाला बरेली ३०-१०-२०१२ पृष्ठ १६
* तमाम व्याधियों के मूलानाश की क्षमता वाली एक वनस्पति- हस्तक्षेप
* पीताम्बर पुष्प की अनोखी आभा- लोकमत लाइव
*उदंती मासिक पत्रिका में पीताम्बर

श्रेणी:फूल
श्रेणी:पीताम्बर
श्रेणी:हिन्दी विकि डीवीडी परियोजना
सामर्रा

**सामर्रा** (अरबी: , अंग्रेज़ी: Samarra) मध्य इराक़ के सलाहुद्दीन प्रान्त में स्थित एक शहर है। यह दजला नदी के पूर्वी किनारे पर बसा हुआ है और राष्ट्रीय राजधानी बग़दाद से लगभग १२५ किमी उत्तर में है। यह एक ऐतिहासिक शहर है जहाँ मानवी संस्कृति ५५०० ईसापूर्व से ही शुरू हो गई थी। यहाँ शिया समुदाय के लिए महत्वपूर्ण अल-अस्करी मस्जिद स्थित है जिसमें शियाओं के दसवें इमाम (अली अल-हादी) और ग्यारहवें इमाम (हसन अल-अस्करी) की मज़ारें स्थित हैं। इसके अलावा इसी शहर में अब्बासी ख़िलाफ़त के ख़लीफ़ा अल-मुतवक्किल​ द्वारा ८५१ ईसवी में पूरी की गई सामर्रा की महान मस्जिद भी स्थित है जो अपनी अनोखी मलवीआ मीनार के लिए मशहूर है। सन् २००७ में यूनेस्को ने सामर्रा को एक विश्व धरोहर स्थल घोषित कर दिया।

## कुछ सम्बंधित तस्वीरें

File:Great Mosque of Samarra.jpg|सामर्रा की महान मस्जिद की मीनार
File:Female Statuette Halaf Culture 6000-5100 BCE.jpg|खुदाई में बरामद सामर्रा में ६००० ईसापूर्व में बनी एक स्त्री-प्रतिमा
File:Al Askari Mosque.jpg|अल-अस्करी मस्जिद


## इन्हें भी देखें
* सलाहुद्दीन प्रान्त

## सन्दर्भ


श्रेणी:सलाहुद्दीन प्रान्त
श्रेणी:इराक़ के शहर
साउदिया

**साउदी अरबियन एयरलाइंस** (الخطوط الجوية العربية السعودية) जो **साउदिया** ( ** नाम से संचालित है) जेद्दाह में आधारित है और सऊदी अरब की ध्वजवाहिका वायुसेवा है। इस कंपनी से अपने नाम साउदी अरबियन एयरलाइंस (जो पहले १९७१ तक प्रयोग होता रहा था और १९९७ से पुनर्प्रयोग में आया) से अपने पुराने नाम *साउदिया* (जो १९७२ से १९९६ तक प्रयोग होता रहा था) को २९ मई २०१२ में बदल लिया था। यह नाम बदलाव कंपनी के उस दिन स्काई टीम एयर एलाइंस संधि में जाने के स्मारक रूप में किया गया था। यह कंपनी के वृहत्तर पुनरओद्धारीकरण का एक चरण था। यह सेवा मध्य-पूर्व, अफ़्रीका, एशिया, यूरोप एवं उत्तरी अमरीका के लगभग ९० से अधिक गंतव्यों को वायु-सेवा उपलब्ध कराती है। इनके अलावा रमज़ान एवं हज काल में ये अन्तर्देशीय एवं अन्तर्राष्ट्रीय चार्टर उड़ानें भी संचालित किया करती है।

## सन्दर्भ

## बाहरी कड़ियाँ

* साउदिया आधिकारिक जालस्थल
* अह्लान वसहलान उड़ान के समय दी गई मैगज़ीन
* [साउदी अरबियन एयरलाइंस: द जुवैल ऑफ़ द मिडल ईस्ट
* https://web.archive.org/web/20121103090805/http://www.skyteam.com/en/ स्काई टीम आधिकारिक जालस्थल

श्रेणी:साउदिया
श्रेणी:सऊदी अरब की वायुसेवाएं
केन्द्रीय लोक निर्माण विभाग, भारत

भारत का **केन्द्रीय लोक-निर्माण विभाग** जिसे सामान्यतः सी. पी. डब्ल्यू. डी. के नाम से जाना जाता है, भारत सरकार के प्रभुत्व वाला एक प्राधिकरण है जो कि देश के सार्वजनिक क्षेत्र के निर्माण कार्यों को करता है। सी॰ पी॰ डब्ल्यू॰ डी॰ केंद्र सरकार के शहरी विकास मन्त्रालय के अन्तर्गत कार्य करने वाली निर्माण एजेंसी है। केंद्रीय लोक निर्माण विभाग (सीपीडब्ल्यूडी) पर केन्द्र सरकार के विभिन्न विभागों, सार्वजनिक उपक्रमों और स्वायत्तशासी निकायों की अधिकांश इमारतों के निर्माण और रखरखाव का दायित्व है।
वर्तमान में इसे निर्माण महानिदेशक (डी॰ जी॰) राकेश मिश्रा हैं। 

## संगठनात्मक ढाँचा

## बाहरी कड़ियाँ
* केन्द्रीय लोक निर्माण विभाग की अधिकारिक हिन्दी वेबसाइट
अल-जज़ीरा (मेसोपोटामिया)

[thumb|250px|मध्य पूर्व में [फ़ुरात नदी और दजला नदी के बीच का ऊपरी इलाक़ा 'अल-जज़ीरा' क्षेत्र कहलाता है (लाल रंग)]]
**अल-जज़ीरा** (अरबी: , अंग्रेज़ी: Al Jazira या Djazirah) पारम्परिक मेसोपोटामिया क्षेत्र में पश्चिमोत्तरी इराक़, पूर्वोत्तरी सीरिया और दक्षिणपूर्वी तुर्की में विस्तृत एक इलाक़ा है। यह उत्तर में आनातोलिया के पहाड़ों, पूर्व में फ़ुरात नदी के बाएँ किनारे पर खड़े पहाड़ों और पश्चिम में दजला नदी के दाएँ किनारे पर स्थित पहाड़ों से बंधा हुआ है। सिंजार का मैदानी क्षेत्र अल-जज़ीरा में आता हैं और दक्षिण में सामर्रा और हीत के शहर भी इसमें शामिल हैं। तुर्की से निकलने वाली ख़ाबूर नदी अल-जज़ीरा के मैदानी इलाक़े से ४०० कि॰मी॰ तक गुजरती है और फ़ुरात नदी में जा मिलती है।

सीरिया का अल-हसकाह प्रान्त, इराक़ का नीनवा प्रान्त और कुछ पड़ौसी प्रान्तों के हिस्से तथा तुर्की के शान्लीऊर्फ़ा प्रान्त, मार्दीन प्रान्त और दियारबकिर प्रान्त (कुछ हिस्से) अल-जज़ीरा में आते हैं। ऐतिहासिक रूप से यह असीरिया की केन्द्रीय-भूमि माना जाता था। अरबी भाषा में 'जज़ीरा' का मतलब 'द्वीप' होता है। इस इलाक़े में पारंपरिक रूप से कुर्द, यज़ीदी और असीरियाई लोगों का ज़ोर रहा है।

## इन्हें भी देखें
* सिंजार

## सन्दर्भ


श्रेणी:नीनवा प्रान्त
श्रेणी:अल-हसकाह प्रान्त
श्रेणी:इराक़
श्रेणी:तुर्की
श्रेणी:सीरिया